4α. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 175941 της 12/14 Οκτ. 1948 Περί προσαρμογής παραβόλων βιομηχανίας. Έχοντες υπ’ όψιν το άρθρον μόνον του Νόμ. 1195/1944, την από 26.9.47 απόφασιν του Κυβερνητικού οικονομικού Συμβουλίου, ληφθείσαν κατά την 109ην συνεδρίασιν αυτού, το άρθρ. 5 του Ν.Δ. της 9 Δεκ. 1947 «περί των υπέρ τρίτων προσθέτων φόρων» ως τούτο αντεκατεστάθη υπό του άρθρ. 2 του Ν.Δ. 630/1948 κυρωτικού του ανωτέρω Ν.Δ/τος, αποφασίζομεν: Αυξάνομεν τα μέχρι σήμερον ισχύοντα και δυνάμει της υπ’ αριθ. 12954/16.2.46 ημετέρας αποφάσεως καθορισθέντα παράβολα δι’ αιτήσεις ιδρύσεως και επεκτάσεως βιομηχανιών, αναγκαστικών απαλλοτριώσεων, εισαγωγής μηχανημάτων, ανταλλακτικών και εξαρτημάτων αυτών και παρατάσεως της προθεσμίας ή οιασδήποτε άλλης τροποποιήσεως αδείας εισαγωγής μηχανημάτων, ανταλλακτικών και εξαρτημάτων κατά τας κάτωθι αναλογίας, ήτοι: «1)Δια τας αιτήσεις ιδρύσεως ή επεκτάσεως Σελ. 34(δ) Τεύχος 782-Σελ.36 13.Β.α.4-4α Έλεγχος Σκοπιμότητας Ιδρύσεως Βιομηχανιών Βιομηχανιών αναλόγως της χρησιμοποιηθησομένης ιπποδυνάμεως ήτοι: α)Μέχρι 10 ίππων εις δρχ. 120. β)Από 10 έως 40 ίππων εις δρχ. 250. γ)Από 40 ίππων και άνω εις δρχ. 500. 2)Δι’ αιτήσεις αναγκαστικών απαλλοτριώσεων δι’ ίδρυσιν ή επέκτασιν βιομηχανιών εις δρχ. 1000. 3)Δι’ αιτήσεις εισαγωγής μηχανημάτων και ανταλλακτικών ή εξαρτημάτων αυτών κατά την κατωτέρω αναλογίαν βάσει του σχετικού τιμολογίου εις δολλάρια Η.Π.Α.         1-250 δρχ.  10     251-500 »  20     501-750 »  30   751-1000 »  40 1001-1250 »  50 1251-1500 »  60 1501-1750 »  70 1751-2000 »  80 2001-2500 » 100 2501-3000 » 120 3001-3500 » 140 3501-4500 » 180 4501και άνω » 200 Εις περίπτωσιν καθ’ ην το τιμολόγιον είναι εκπεφρασμένον εις νόμισμα διάφορον του δολλαρίου Η.Π.Α., το παράβολον ορίζεται δι’ αναγωγής του εν λόγω νομίσματος εις δολλάρια Η.Π.Α. επί τη ισοτιμία της ημέρας καταβολής. Δια τας πάσης φύσεως τροποποιήσεις εγκρίσεως εισαγωγής δέον να συνυποβάλλεται γραμμάτιον δραχμών είκοσι». Τα παράβολα ηυξήθησαν ως άνω δια της υπ’ αριθ. 237877 της 26 Σεπτ./8 Οκτ. 1957 αποφ. Υπ. Οικον. και Βιομηχανίας. Εκ των ως άνω παραβόλων τα 3/4 κατατίθενται εις το Ταμείον Γενικών Εσόδων ως δημόσιον έσοδον, το δε υπόλοιπον 1/4 κατατίθεται εις το Ταμείον Παρακαταθηκών και Δανείων εις ίδιον λογαριασμόν του Υπουργείου Εθνικής Οικονομίας (Δ/νσεως Βιομηχανίας) αποδιδόμενον εγγράφω εντολή του Υπουργού της Εθνικής Οικονομίας δια την εξυπηρέτησιν των εν τω Νόμ. 1195/44 αναφερομένων σκοπών. 